Lapsiperheille - Diabetesliitto
Helpotusta arkeen lapsiperheille
Onko teidän perheessänne 1-12-vuotias diabeetikko? Tulkaa koko perhe kurssille Tampereelle!
Perhekurssimme on tarkoitettu diabeetikkolapsille perheenjäsenineen. Viiden päivän kurssilla on omaa ohjelmaa diabeetikoille, sisaruksille ja vanhemmille. Vanhempien ohjelman aikana lapsille on monipuolista toimintaa.
Keskeistä kurssilla on antaa ja saada vertaistukea. Vanhemmat voivat ryhmissä keskustella kokemuksistaan ja tunteistaan sekä jakaa vinkkejä arjen tilanteisiin. Lapsi voi myös harjoitella ikäiselleen sopivia diabeteksen hoitotaitoja. Toisten esimerkki voi vaikkapa rohkaista pistämään ensimmäistä kertaa itse insuliinin.
Kurssin kulusta vastaa työryhmä, jossa ovat mukana lääkäri, diabeteshoitajat, ravitsemusterapeutti, psykologi sekä lasten ja nuorten ohjaajat.
Kursseille voi tulla joko terveydenhuollon maksusitoumuksella tai Kelan maksamana.
Kurssiajankohdat
Maksusitoumuksella (terveydenhuolto maksajana)
16.- 20.6. 2019, Tampere
24.-28.6.2019, Tampere, Varala
1.- 5.7.2019, Tampere, Varala
5.-9.8.2019, Tampere, Varala
Kelan maksamana
25.2.-1.3.2019, kouluikäisille, kurssinro 70049, Tampere, Varala
14.10.-18.10.2019, kouluikäisille, kurssinnro 70051, Tampere, Varala
9.12.-13.12.2019, kouluikäisille, kurssinnro 70049, Tampere, Varala
16.12.-20.12.2019, alle kouluikäisille, kurssinnro 70048, Tampere, Varala
Muiden kuntoutuslaitosten tarjoamat Kela-perhekurssit löytyvät Kelan kuntoutuskurssihaulla.
Kursseille hakeminen ja rahoitus
Kun terveydenhuolto on maksajana
Hakuaika kursseille päättyy 28.2.2019
Laatikaa ja lähettäkää hakemus verkkolomakkeella
Tai käyttäkää tulostettavaa lomaketta: Hakemuslomake perhekursseille sekä nuorten kursseille (pdf) (84.4 KB)
Tulostettavan lomakkeen voi myös tilata kurssisihteeri Pirkko Toivoselta, p. 050 310 6610, pirkko.toivonen(at)diabetes.fi
Toimittakaa hakemuksenne liitteineen osoitteeseen: Suomen Diabetesliitto, Näsilinnankatu 26, 33200 Tampere, tai omaan hoitopaikkaan / sairaalaan, jos niin on sovittu
Vuoden 2019 hinnat: diabeetikkolapset 1 150 euroa / lapsi, vanhemmat 1 150 / henkilö, yli 2-vuotias sisarus 284 euroa / lapsi, alle 2-vuotiaista sisaruksista ei peritä maksua
Lisätietoja kurssien rahoituksesta löytyy täältä.
Kun Kela on maksajana
Käyttäkää Kelan kuntoutushakemusta KU 132, liittäkää mukaan lääkärin lähete
Toimittakaa hakemuksenne ja lääkärin lähete Kelan toimistoon
Kelan kursseille ei ole hakuaikaa
HUOM! Hakemukseen kannattaa merkitä useita vaihtoehtoisia kurssiviikkoja. Kelan kursseille voidaan ottaa kymmenen perhettä/kurssi. Huomaattehan myös kurssin isovanhemmille.
Jos haluatte hakea sekä Kelan maksamalle perhekurssille että maksusitoumuskurssille, tulee hakemukset lähettää sekä Kelaan että Diabetesliittoon.
Kela ei palauta kurssien ulkopuolelle jääneiden kurssihakemuksia. Maksusitoumuskursseille voi hakea Kelaan mahdollisesti tehdyn hakemuksen kopiolla.
p. 050 310 6610
Sivua viimeksi päivitetty: 9.11.2018
Pienen diabeetikon turvallinen hoito koulussa tai päiväkodissa perustuu hyvään yhteistyöhön kodin kanssa. Olennaista on, että tieto kulkee molempiin suuntiin.
Diabetes on keskusteltu aihe sosiaalisessa mediassa eli somessa. Voit ammentaa tietoa sieltäkin, vaikka et itse olisi aktiivinen "somettaja".